Lav et referat af nedenstående tekst:

Tekst:
Blandt politiske taler og folkefest blev der også tid til at samles rundt om en trold på andendagen af Political Festival of Europe i Mariager. Efter knap en måneds konkurrence mod især byen Odsherred, kunne over 100 børn og voksne i eftermiddags byde trætrolden Ivan Evigvår velkommen til til byen. En trold, der gør glad Den populære genbrugstrold er flyttet fra København og skal nu stå permanent i Mariager tæt på Rosenhaven. Det blev fejret med blandt andet en troldesang og taler fra initiativtagerne bag, nemlig foreningen CittaSlow, Mariagerfjord Kommunes borgmester Mogens Jespersen (V) og udviklingsminister Flemming Møller Mortensen (S). -	Det her er jo sådan noget poetisk eventyragtigt. Det har vi brug for i en verden, hvor vi har rigtig mange ting, der er grusomme, men hvor vi også har brug for at samle os om noget, der har en kulturel dimension og noget, der gør os glade, siger Flemming Møller Mortensen og fortsætter: - Jeg kan jo se, at det her gør ikke kun børnene glade, det gør også de voksne glade. TV2 Nord besøgte Ivan Evigvårs nye hjem i starten af juli. Se hele indslaget her:

Referat:
Nordjylland er blevet en trold rigere.